سوہن لال پاٹھک

سوہن لال پاٹھک ، پیدائش: 7 جنوری، 1883ء - وفات: 10 فروری، 1916ء) ہندوستان کے مشہور انقلابی اور تحریک آزادی ہند کے کارکن تھے۔  انقلابی تنظیم غدر پارٹی کے لیڈر تھے۔ انہوں نے برما، ملایا اور سنگاپور میں آزادی ہند کی انقلابی سرگرمیوں میں فعال کردار ادا کیا۔ انہیں مانڈلے جیل میں بغاوت کے جرم میں پھانسی دی گئی۔

حالات زندگی 
سوہن لال پاٹھک 7 جنوری 1883ء کو موضع پٹی، امرتسر ضلع، صوبہ پنجاب (برطانوی ہند) میں پیدا ہوئے۔انہوں نے مڈل تک تعلیم پائی۔ پرائمری اسکول میں معلم تھے۔ انہوں نے وطن پرستانہ سرگرمیوں میں زیادہ دلچسپی لی۔ جب ان کے صدر مدرس نے انہہں لالہ لاجپت رائے اور دوسرے دوسرے لیڈروں سے قطع تعلق کرنے کا حکم دیا تو انہوں نے ملازمت سےاحتجاجاً استعفیٰ دے دیا۔ وہ لالہ لابپت رائے کے اخبار بندے ماترم میں معاون مدیر ہو گئے۔ 1914ء میں تھائی لینڈ، فلپائن اور ریاستہائے متحدہ امریکا گئے۔ کیلیفورنیا میں غدر پارٹی میں شمولیت اختیار کی۔انہوں نے برما، ملایا اور سنگاپور میں مقیم برطانوی فوج کے ہندوستانی سپاہیوں کو بغاوت پر آمادہ کرنے کا کام سر انجام دیا۔ سنگاپور میں مقیم ہندوستانی فوجوں نے 1915ء میں بغاوت کی مگر اس بغاوت کو وحشیانہ طور پر کچل دیا گیا۔ بہت سے باغی سپاہیوں کو گرفتار کر لیا گیا اور ان میں سے اکثر کو گولی مار کر ہلاک کر دیا گیا۔ اگست 1915ء میں برما میں بغاوت منظم کرتے ہوئے گرفتار ہوئے۔ ان پر حکومت کے خلاف سازش اور بغاوت کرنے کا مقدمہ چلایا گیا اور سزائے موت کا حکم سنایا گیا۔ وہ  10 فروری 1916ء کومانڈلے جیل (موجودہ برما) میں پھانسی کی تختے پر شہید ہو گئے۔

حوالہ جات 

1883ء کی پیدائشیں
1916ء کی وفیات
10 فروری کی وفیات
آزادی ہند کی انقلابی تحریک
بھارتی انقلابی
بھارتی قاتل قرار شخصیات
غدر پارٹی
سزائے موت یافتہ بھارتی شخصیات
امرتسر میں پیدا ہونے والی شخصیات
ہندوستانی نراجی
ہندو-جرمن سازش
برطانوی ہند سے سزائے موت بذریعہ پھانسی پانے والے
پنجاب، بھارت سے آزادی ہند کے فعالیت پسند
بھارتی کمیونسٹ
ریاستہائے متحدہ میں سکھ مت
بھارتی قوم پرست
ویکی ڈیٹا سے مطابقت رکھنے والی مختصر تفصیل